SHBA: Çështja e borxhit krijon tensione të reja ndërpartiake
Në javët e ardhshme Kongresi Amerikan pritet të ngrejë kufirin e huamarrjes nga qeveria.
Me përjashtim të një periudhe të shkurtër në fund të viteve 1990, kur Shtetet e Bashkuara gëzonin suficit buxhetor, qeverisë federale i është dashur të marrë gjithnjë e më shumë hua për të mbuluar borxhin e akumuluar të defiçiteve vjetore. Dhe çdo herë që qeveria përballet me tavanin e huamarrjes, Kongresi duhet të ndërhyjë për të rritur kufirin e këtij tavani. Zakonisht, partia në pushtet shërben si zëri i arsyes dhe i përgjegjësisë, duke u bërë thirrje ligjvënësve për të veprojnë siç duhet për të mbajtur gjallë qeverinë. Udhëheqësi i shumicës demokrate në Senat Heri Rid, një nga udhëheqësit kryesorë të Partisë Demokrate të presidentit Barak Obama në Kongres, u shpreh kështu kohët e fundit: Por për partinë në pakicë, votimi për tavanin e borxhit ofron një mundësi për grindje partiake. Ja çfarë ka thënë senatori Rid si udhëheqës i pakicës në vitin 2006, kur republikanët kontrollonin senatin: Atë vit demokratët në senat votuan kundër rritjes së tavanit të borxhit, të bindur se shumica republikane do të kishte votat e nevojshme për të rritur kufirin e huamarrjes dhe shmangien e një krize fiskale. Mes atyre që votuan kundër kësaj mase ishte edhe senatori i atëhershëm Barak Obama, i cili argumentoi se ngritja e kufirit të borxhit përbënte një dështimit të udhëheqjes ekonomike nën presidentin e atëhershëm Xhorxh W Bush. Sot, presidenti Obama i sheh gjërat ndryshe. Zëdhënësi i Shtëpisë së Bardhë Xhej Karni u shpreh kështu për votimin e zotit Obama në vitin 2006: Demokratët nuk janë të vetmit që kanë ndryshuar qëndrim për këtë çështje. Në vitin 2002, ligjvënësi republikan Majk Penc nga shteti Indiana mbajti një fjalim në Dhomën e Përfaqësusve para votimit për ngritjen e tavanit të borxhit: Sot, shumë republikanë refuzojnë të angazhohen për ngritjen e tavanit të borxhit, për aq kohë sa presidenti Obama nuk bie dakord për shkurtime të mëdha të shpenzimeve në programet e mbështetura nga demokratët. Ja si u shpreh anëtari i Kongresit Penc në fillim të këtij viti: Analistët thonë se votimet në vija partiake mbi çëshjten e ngritjes së tavanit të borxhit nuk është diçka e re. Mark Golduein është drejtor i politikave në organizatën Komisioni për një Buxhet Federal të Përgjegjshëm me seli në Uashington. Muajin e kaluar, Shtetet e Bashkuara kaluan kufirin e huamarrjes prej 14.2 trilionë dollarësh. Ekonomistët thonë se vendi mund të mos jetë në gjendje të paguaj detyrimet e tij nëse nuk ngrihet tavani i borxhit deri në muajin gusht.